text: Við Djúpumýru í Klaksvík hava vit ofta trivist væl, og fyrsta tíman av dystinum í dag tóktist talan ikki vera um nakað undantak.
text: #000001
text: Hóast heimaliðið royndi at leggja bragdliga fyri, so fótaðu vit okkum skjótt. Við at halda upp á bóltin í skilagóðum bóltflytingum stýrdu vit tí mesta fyrstu trý korterini, og vit bæði kundu og skuldu lagt okkum á odda. Eina ferð hevði Andrass fríleypara eftir góðan bólt í dýpdina frá Thrane, men skotið fór beint á málverjan. Aðru ferð fór Andrass hegnisliga avstað í høgru, men úrslit spurdist ikki burturúr, og ivaleyst høvdu vit fingið brotsspark, um Alex hevði latið seg dottið, eftir at hann varð krøktur í brotsteiginum. Tá dugdi KÍ-málverjin betur at detta, tá hann fekk spælt seg til gult kort til Andrass, men tað vísir kanska eisini frustratiónirnar, sum vóru á liðnum hjá KÍ hesa løtuna.
text: #000002
text: Tí tá klaksvíkingarnir fingu hol á, so var tað ikki við mýkindum. Og kanska var tað munurin ímillum eitt lið, sum hevur rákið undan – meðan tað í løtuni hevur verið nógv ímóti hjá okkum.
text: #000005
text: Bara góðan minutt seinni var bólturin aftur í okkara neti, tá Páll Klettskarð – helst rangstaddur – kundi stýra tvørbólti innum, og ilt gjørdist verri, tá Bjarni var óheppin at beina bóltin í egið mál til 3-0.
text: #000007
text: So var dysturin avgjørdur, og hóast Heini Vatnsdal gjørdi skjótt av, tá hann fekk tvær ferðir gult upp á nakrar fáar minuttir, so munaði tað lítið. Tvørtur ímóti kundi Jákup B. Andreasen staðfesta stórsigurin í yvirtíðini, og tað var tað.
text: #000008